คือผมกับแฟนได้มีเพศสัมพันธ์แบบไม่สอดใส่กันครับ แค่ถูไถภายนอก ซึ่งปกติแฟนผมจะประจำเดือนมาช่วงประมาณวันที่ 26-27 มาครั้งล่าสุดตอนเดือนมกราคมครับแต่จนตอนนี้ประจำเดือนของเดือนกุมภาพันธ์ยังไม่มาเลยครับ ตรวจแล้วโดยที่ตรวจครรภ์ 2 ครั้ง ก็ไม่ขึ้นว่าท้องครับ ช่วงประมาณวันที่ 15-16 กุมภา แฟนผมยังมีอาการก่อนที่จะเป็นประจำเดือนเหมือนทุกเดือนอยู่เลย แต่พอมาช่วงวันที่ 24-28 แฟนผม เกิดอาการ อาหารเป็นพิษขั้นรุนแรงครับ ท้องเสียประมาณ 5 วันได้ เลยอยากทราบว่า อาหารเป็นพิษนี่เป็นส่วนที่ทำให้ประเดือนหายไปรึเปล่าครับ รึว่ามีโรคอื่นแทรกซ้อนรึเปล่าครับ ตอนนี้เครียดมากๆครับ ขอบครับ
สวัสดีค่ะการมีเพศสัมพันธ์ที่ไม่ได้สอดใส่อวัยวะเพศชายเข้าไปในช่องคลอดเลยนั้น แทบจะไม่มีโอกาสที่จะทำให้เกิดการตั้งครรภ์ได้โดยการที่ประจำเดือนไม่มาหรือมาช้าเกิน 35 วันไปแล้วนั้น อาจจะเกิดจาก การตั้งครรภ์ซึ่งในกรณีนี้เป็นไปได้น้อย การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล การเจ็บป่วยที่รุนแรงอาจมีผลต่อประจำเดือน แต่ถ้าเป็นภาวะอาหารเป็นพิษ ที่ไม่ได้ช็อก ขาดน้ำ จนต้องนอนรพนั้น โอกาสที่จะมีผลต่อประจำเดือนเป็นไปได้น้อยค่ะควรยืนยันการตั้งครรภ์ให้แน่ใจก่อนค่ะ สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่เป็นไปได้ต่อไป